**POSTENS PENSJONISTFORBUND**

**Protokoll fra AU 1/2021 – fra møte 29. januar 2021 på Zoom**

|  |
| --- |
| Til stede: Kjellaug Kristiansen Jota, Laurentse Foss, Inger-Marie Stokker og Jan Dybvik |
| Forfall: Ingen |

|  |
| --- |
| Saksliste: |
| 1. Protokoll fra forrige AU-møte2. Orienteringssaker 3. Årsmøter 4. Elektronisk arkiv 5. Organisasjonssaken 6. Landsmøteforberedelser 7. Eventuelt. |

Ad punkt 1

Ingen merknader til AU-protokoll nr. 10/2020 av 4.12.2020.

Vedtak: Protokollen godkjennes.

Ad punkt 2

* *Håndboka for tillitsvalgte*
Håndboken er nå ajourført og skal legges ut på forbundets hjemmeside samt at avdelingene orienteres om dette.
* *Korrespondanse*
- Innbetalingskortene for kontingenten 2021 er nå sendt ut til avdelingene.
- Postens Pensjonistforbund har fått henvendelse fra Pensjonistforbundet om å være

 partshjelpsstøtte i en ankesak til Høyesterett angående samordningsfella som 1 person har

 mot Staten v/Statens Pensjonskasse.

* *Pensjonistforbundet*
Økonomiansvarlig orienterte fra siste sentralstyremøte i Pensjonistforbundet.
* *SAKO*
Lederen orienterte fra siste møte mellom Pensjonistforbundet og SAKO.

Vedtak: Orienteringene tas til etterretning.

Ad punkt 3

Det foreligger noen informasjoner om tidspunktene for årsmøtene i avdelingene. Det er sendt ut informasjon om mulighetene for skriftlige årsmøter med beskrivelse om fremgangsmåte og et svarskjema til bruk i denne sammenheng. Denne informasjonen er også lagt ut på forbundets hjemmeside. Det er viktig at avdelingene gjennomfører årsmøtene innenfor fristen/utvidet frist.

Vedtak: Det sendes ut melding til avdelingene med behov for tilbakemelding om når tid årsmøtene skal avholdes.

Ad punkt 4

Det er mottatt melding fra Brukerstøtte at de etter en grundig vurdering er kommet til at de ikke vil anbefale å fortsette arbeidet med ut-testing og abonnement med JottaCloud som et felles elektronisk arkivsystem for Postens Pensjonistforbund. Anbefalingen er godt begrunnet og Brukerstøtte anbefaler at forbundet og avdelingene heller bruker allerede eksisterende systemer som E-postsystemet og Nettsidesystemet som arkivsystem.

Vedtak: AU slutter seg til den vurderingen Brukerstøtte har gjort. Brukerstøtte orienteres.

Ad punkt 5

Etter at notatet om organisasjonsutvikling i Postens Pensjonistforbund ble behandlet i Landsstyret og på lederkonferansen 5.-6.10.2020, ble notatet sendt ut til avdelingene med ønske om behandling i avdelingene og tilbakemelding innen 15.12.2020.

Svarene fra avdelingene er nå gjennomgått og oppsummert.

Vedtak: AU’ hovedkonklusjon er at det ikke er nødvendig å fremme forslag om omfattende organisasjonsendringer på landsmøtet i juni 2021. Oppsummeringene sendes avdelingene og Landsstyret.

Ad punkt 6

* Økonomiansvarlig gjennomgikk regnskapet for 2020. Behandles videre på neste AU-møte når revisors rapport foreligger.
* Beretningen for 2020 gjennomgått og legges frem for Landsstyret i neste møte.
* Forbundets vedtekter og basisvedtektene gjennomgås og eventuelle endringsforslag behandles på neste AU-møte.
* Medlemsutviklingen i 2020 gjennomgått. Oversikt over medlemsutviklingen over flere år er tatt med i beretningen.
* Formell innkalling til Landsmøtet sendes ut senest 31.1.2021.

Vedtak: Tas til orientering.

Ad punkt 7

* Avtalt møte med Posten Norge AS den 10.2.2021. Leder og nestleder deltar
* Mottatt samtaleguide fra Pensjonistforbundet for å holde telefonkontakt med medlemmene.
Sendes ut til avdelingene.

Vedtak: Tas til orientering.

**NESTE AU-MØTE ENDRES OG BLIR 5.MARS 2021.**

Kjellaug Kristiansen Jota

leder

 (sign)